Document ID: 32007R0702

32007R0702
L 161/11
SLUŽBENI LIST EUROPSKE UNIJE
21.06.2007.
UREDBA KOMISIJE (EZ) br. 702/2007
od 21. lipnja 2007.
o izmjeni Uredbe Komisije (EEZ) br. 2568/91 o karakteristikama maslinovog ulja i ulja komine maslina te o odgovarajućim metodama analize
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 865/2004 od 29. travnja 2004. o zajedničkoj organizaciji tržišta maslinovog ulja i stolnih maslina i o izmjeni Uredbe (EEZ) br. 827/68 (1), a posebno njezin članak 5. stavak 3.,
budući da:
(1)
Uredbom Komisije (EEZ) br. 2568/91 (2) određena su fizikalna i kemijska svojstva maslinovih ulja i ulja komine maslina te metode analize tih svojstava. Ove metode, i granične vrijednosti za karakteristike ulja, treba ažurirati na temelju mišljenja kemijskih stručnjaka i u skladu s aktivnostima koje se odvijaju unutar Međunarodnog vijeća za maslinovo ulje.
(2)
Posebno su kemijski stručnjaci zaključili da je određivanje količinskog postotka 2-gliceril monopalmitata preciznije za otkrivanje esterificiranih ulja. Smanjivanje granične vrijednosti za stigmastadien u djevičanskim maslinovim uljima također omogućava postizanje boljeg odvajanja djevičanskih maslinovih ulja i rafiniranih maslinovih ulja.
(3)
Kako bi se omogućilo razdoblje prilagodbe novim normama, te dalo vremena za uvođenje sredstava potrebnih za njihovu primjenu te kako bi se izbjegle smetnje u trgovinskim transakcijama, izmjene ovoj Uredbi se neće primjenjivati do 1. siječnja 2008. Iz istih razloga je potrebno donijeti odredbu za stavljanje na tržište do iscrpljenja svih zaliha maslinovog ulja i ulja komine maslina koje je zakonito proizvedeno i označeno u Zajednici ili je zakonito uvezeno u Zajednicu i pušteno u slobodan promet prije tog datuma.
(4)
Mjere predviđene ovom Uredbom u skladu su s mišljenjem Upravljačkog odbora za maslinovo ulje i stolne masline,
DONIJELA JE OVU UREDBU:
Članak 1.
Uredba (EEZ) br. 2568/91 mijenja se kako slijedi:
1.
Šesta alineja članka 2. stavka 1. zamjenjuje se sljedećim:
„-
za određivanje postotka 2-gliceril monopalmitata, metoda postavljena u Prilogu VII.,”.
2.
Prilozi su izmijenjeni u skladu s Prilogom ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova Uredba se primjenjuje od 1. siječnja 2008.
Međutim, proizvodi koji su zakonito proizvedeni i označeni u Zajednici ili zakonito uvezeni u Zajednicu i pušteni u slobodan promet do 1. siječnja 2008. mogu se stavljati na tržište do iscrpljenja svih zaliha.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. lipnja 2007.

Labels: 3
17